google/wiki40b huggingface dataset:
Voss gymnas

Historie

Skolen ble grunnlagt av staten i 1916 som Voss offentlige landsgymnas, det første landsgymnas i Norge, etter at man innførte loven om landsgymnas i 1914.  Flere av personalet kom fra Voss private gymnas (1911–17) som ble nedlagt samtidig.
Skolen holdt de første årene til i Folkeskulebygningen. Voss kommune avgav tomt til eget skolebygg på Skulehaugen på Vossevangen. Staten finansierte en 3-etasjes murbygning med mansardtak; og både heil og halvvalm tak. Gymnastikksal i et tilbygg i vest og festsal på loftet. Arkitekt var Henry Bucher. Første rektor var Peder Blix (1916–1931) og J. Fredrik Voss var lektor fra 1917 til 1922.
Hordaland fylkeskommune overtok driften i 1965, og gymnaset fikk da sitt nåværende navn.

Alumni

Olav Dalgard 1920, Kjell Bondevik 1922, Olav Meisdalshagen 1925, Klaus Sunnanå 1926, Aslaug Låstad Lygre 1932, Magne Skodvin 1935, Alfred Hauge 1935, Bergfrid Mannsåker (Fjose) 1935.
Stasjon Krabbendijke

2008

I 2008 ble rutetidene i Zeeland forandret. Fjerntogene (intercity's) stopper på alle stasjonene i Zeeland, men for å forkorte reisetiden til Randstad ble tre stasjoner stengt: Arnemuiden, Kapelle-Biezelinge og Krabbendijke.
Studioalbum

Studioalbum er et musikkalbum innspilt i studio.
Breiflabbfamilien

Beskrivelse

Artene i denne gruppen er lett gjenkjennelige på den flattrykte kroppen med meget stort hode og munn, unntaket er delgruppen Sladenia som har en rundere kroppsform.  De har en rekke hudfliker på underkjeven og bakover langs siden. Den fremste finnestrålen i første ryggfinne er omdannet til et «fiskeredskap» som brukes for å lokke til seg byttedyr.
Brystfinnene har 18 – 23 bløtstråler, den andre ryggfinnen har 8 – 12 bløtstråler og gattfinnen har 6-10 bløtstråler.
Baby Driver

Handling

Den unge sjåføren Baby (Ansel Elgort) kjører fluktbilene for byens mest hardkokte forbryterliga. Han er et naturtalent bak rattet og har et eget favorittsoundtrack på øret til enhver tid. Dette skyldes delvis en hørselskade han ble påført som liten. Han forelsker seg etter hvert i servitrisen Debora (Lily James), og han ønsker å bli ferdig med jobben sin for godt. Problemet er han at sitter i dyp gjeld til gjengens overhode, Doc (Kevin Spacey), som nekter å løsne på jerngrepet. Baby bestemmer seg til slutt for å være med på et siste kupp før han rømmer med Debora. Kuppet slår imidlertid feil, og han får både politimenn og sine forbryterkolleger etter seg.

Mottakelse

Baby Driver fikk god kritikk, blant annet for manus, regi, skuespill og lydspor. May Synnøve Rogne fra Aftenposten skrev: «Låtene blir  en viktig del av historien og filmopplevelsen. Melodiene akkompagnerer skuddscenene som en pulserende mitraljøse som suggererende drar deg inn i det brutale gangsteruniverset. Resultatet er kult, nonchalant og stilig. [...] Baby Driver er en frisk og fartsfylt actionfilm. Filmen er humoristisk, fornøyelig og med ekstremt godt filmede bilscener i lange og elegante tagninger. Det er så smidig og stilfullt at det bare er å lene seg tilbake og bli med på turen.»
National Board of Review kåret den til en av årets beste filmer. Filmen ble også en kinosuksess med en totalomsetning på 226 millioner dollar på verdensbasis i billettinntekter. Den ble nominert til tre Oscar-priser under den 90. Oscar-utdelingen (for beste lydklipp, beste lydmiks og beste klipping). Filmen vant én Critics' Choice Movie Award og én BAFTA-pris. Elgort ble i tillegg nominert til en Golden Globe for sin rolleskildring.
Amandaprisen 2004

Amandaprisen 2004 var utdelingen av Amandaprisen i 2004. Den ble delt ut i Haugesund den 27. august 2004. Både filmer fra 2003 og 2004 var nominerte.

Vinnere og nominerte

Nominasjonene til Amandaprisen ble offentliggjort 29. juni .
Vinnerne i hver kategori er uthevet.
Sekret (biologi)

Et sekret er fellesbetegnelse for spesielle produkter av mer eller mindre flyktig karakter som skilles ut fra kjertelceller hos planter og dyr. Uttrykket nyttes gjerne når forholdet mellom bestanddelene i innholdet er uklare, uavklarte eller svært komplekse å forklare.
Sekret tjener mange forskjellige funksjoner. For eksempel som en duftavsetning når dyr markerer et jaktterreng eller et hjemmeområde (territorium) med sekret fra sine duftkjertler, en kilde som tiltreker seg besøkende og øker plantens muligheter til formering eller en kilde som avskrekker og forsvarer. Også kombinasjoner er mulig.
Eksempler på sekret kan være plantevæsker som nektar, sevje og kvae eller dyrevæsker som verk, spytt, svette, slim og tårer.
Denne biologi- og botanikkrelaterte artikkelen er dessverre kort eller mangelfull. Hvis du vet mer om emnet, kan du hjelpe Wikipedia ved å utvide den eller foreslå endringer.
En stubbmerking uten oppgitt grunn kan fjernes ved behov.
Cauchy–Schwarz’ ulikhet

Cauchy–Schwarz’ ulikhet er en av de viktigste ulikhetene i lineær algebra. Den har sitt navn etter den franske matematikeren
Augustin Louis Cauchy (1789–1857) og den tyske matematikeren Herman Amandus Schwarz (1843–1921). Trekantulikheten kan bevises ved å bruke Cauchy-Schwarz ulikhet.
Jan Sagedal

Bakgrunn

Sagedal vokste opp i Froland kommune med sin tvillingbror Kåre Sagedal, fem ganger norsk mester i sleggekast.

Friidrettskarriere

I ungdomsårene representerte Sagedal Froland IL. I 1986 ble han ble norsk mester i kule for første gang, da for Sørild friidrettsklubb. Det gikk 12 år før han fikk sin andre tittel, i 1998, da som medlem av Osloklubben IK Tjalve.
Internasjonalt har Sagedal finaleplassering med 18,71 meter og 9.-plass fra Innendørs-EM i 1992 som beste plassering. Under EM i 1986 støtte han hele 20,38 meter i kvalifiseringen, men nivået var så høyt på 1980-tallet at det holdt ikke til avansement til finalen. 
Hans beste kast ble kastet så tidlig som i 1986, under et stevne i Bodø, den 4. juni. Resultatet 20,76 meter rangerer Sagedal som Norges tredje beste kaster gjennom tidene, bak Lars Arvid Nilsen og Georg Andersen. 
På et stevne i Long Beach i mai 1986 kastet juni kastet han 58,56 meter i diskos, et resultat som plasserer han som nummer 19 i Norge gjennom alle tider (per 2014)

Dopingsakene

I 1987 reiste fire norske kastere på treningsleir til Dallas der Lars Arvid Nilsen studerte ved Southern Methodist University (SMU). Det var Jan og Kåre Sagedal, Trond Ulleberg og Arne Pedersen. Alle var markante navn innen norsk friidrett. I Dallas ble de dopingtestet alle fem, og alle leverte prøver med det vanndrivende middelet Probenecid. Nilsen ble i tillegg tatt for bruk av anabole steroider. Da Probenecid ikke stod på listen over forbudte stoffer, ble de utestengt for å ha brakt idretten i vanry, etter det som ble ansett som et forsøk på å skjule eller fjerne andre stoffer i kroppen. Probenecid ble kort tid etter lagt til listen over forbudte stoffer.
I 1992 ble Jan Sagedal testet med metandienon i urinen, et sporstoff av anabole steroider. Han fikk denne gangen fire års utestengelse fra all idrett, straffen ble skjerpet på grunn av saken fra 1987.
Meskefjorden

Meskefjorden (nordsamisk: Mieskavuonna) er den innerste fjordarmen av Varangerfjorden i Nesseby kommune i Finnmark. Fjorden ligger på nordsiden av Angsnes. Fjorden har innløp mellom Bunes i nord og Geahceváinjárga i sør og strekker seg åtte kilometer vestover til Varangerbotn.
Det ligger flere gårdsbruk langs hele nordsiden av fjorden. E75 går langs nordsiden av fjorden.
Indre del av fjorden er vernet som Varangerbotn naturreservat.
Hurdal

Topografi

I Hurdal finner du 8 av de 10 høyeste toppene i Akershus. Fjellsjøkampen (812 moh.) i Hurdal er den høyeste toppen i Akershus fylke.

Innsjøer i Hurdal

Hurdalssjøen er kommunens største innsjø og såvel kommunesenteret som en stor del av gårdsbebyggelsen ligger ved denne sjøen. Den ligger 175 moh., største dyp er 59 m. 13 fiskearter lever i sjøen. Gjedde er en dominerende art.

Naturvern

Fjellsjøkampen naturreservat ligger nordligst i kommunen og strekker seg inn i Østre Toten kommune, Oppland.

Samfunn

Normisjons misjonsskole Gå Ut Senteret lå tidligere i Hurdal, sørøst for kommunesenteret.
I Hurdal, på Gjøding gård (tidligere Hurdal prestegård), finnes Hurdalsjøen Økologiske Landsby BA.
Kommunen utreder sammenslåing med Ullensaker, selv om de to kommunene ikke har felles grense.

Næringsliv

Hurdal er en kommune der skogdrift ved siden av jordbruk har vært viktigste næring. I dag er lønnsarbeid utenfor kommunen viktigst, og Hurdal nyter godt av kort vei til Gardermoen og de ringvirkninger hovedflyplassen har for næringslivet på Øvre Romerike.

Historie

Hurdal Glassverk ble etablert på 1700-tallet, og lokaliseringsfaktoren for glassproduksjon på denne tiden var skog. Glassverket lever videre i form av lokale stedsnavn i kommunen.
Pentti Hakkarainen

Biografi

Han er utdannet fra Helsingfors universitet, der han tok en Master of Laws i 1982, med spesialisering innen selskapsskatt. Han studerte senere ved Aalto-universitetets handelshøgskole, der han tok en Master of Science in Economics i 1987, og han har også tatt Senior Executive Programme ved Stanford Graduate School of Business ved Stanford University i 1997. 
Etter to år som attaché fra 1984 til 1985 jobbet han i næringslivet i flere år. Fra 1985 til 1995 jobbet han for Outokumpu Oy, de siste årene som finansdirektør. I 1995 gikk han til Okobank, som i dag heter Pohjola Bank, og var administrerende direktør og presiden for denne banken fram til 1998. Han ble deretter president for Postipankki, og etter sammenslåingen med Suomen Vientiluotto slik at Leonia Pankki, og senere Sampo-Leonia, ble dannet, ble han direktør for Sampo-Leonias bankdivisjon. 
I 2001 ble han utnevnt til styremedlen i sentralbanken, en stilling han startet i 2002. Han ble utnevnt til visesentralbanksjef i 2008. 
Han har tidligere hatt styreverv i bl.a. Veikkaus Oy (det finske, nasjonale tippeselskapet) og Palvelutyönantajat (den finske serviceindustriens arbeidsgiverforening). Pr i dag er han fortsatt styreformann i det finske kredittilsynet (Rahoitustarkastus).
EØS-komiteen

EØS-komiteen er et organ i Det europeiske økonomiske samarbeidsområde (EØS). Komiteen består av representanter for Island, Liechtenstein, Norge, Europakommisjonen og EUs medlemsland. EØS-komiteens funksjon er å godkjenne innføringen av forordninger og direktiver fra EU i de tre EØS-landene som ikke er EU-medlemmer.
EØS-komiteen var opprinnelig et interimorgan i EFTA, som ble opprettet i forbindelse med EØS-forhandlingene 1989–1991 for å koordinere nye EU-direktiver med EFTA-landenes lovgivning. Etter at Sveits hadde forkastet EØS-avtalen, fortsatte de øvrige EFTA-land koordineringen frem til Finland, Sverige og Østerrike ble EU-medlemmer 1. januar 1995.  Det juridiske grunnlag for EØS-komiteen er nå avtale av 29. desember 1994 mellom Norge og Island, som i fortalen henviser til Korfuavtalen.  EFTA-sekretariatet utarbeider dokumenter for EFTAs faste komite. Disse dokumentene dekker også EØS-komiteen som ikke har noe eget sekretariat.
Sørlandets kunstmuseum

Sørlandets kunstmuseum ligger i sentrum av Kristiansand i lokaler som i eldre tider og fram til 1970 rommet Kristiansand katedralskole. Museet er en stiftelse, og den ble opprettet i 1995, med fylkeskommunene Aust-Agder og Vest-Agder som initiativtakere sammen med Kristiansand kommune og Christiansands billedgalleri. Museet arbeider både med billedkunst og kunsthåndverk.
Museet driver en utstrakt kunstfaglig virksomhet som bl.a. omfatter utstillinger av den faste samlingen, temporære samtidskunst-utstillinger og vandreutstillinger til skoler og barnehager.
Stiftelsen skal arbeide for å skape interesse, kjennskap og kompetanseheving innen billedkunst, kunsthåndverk og andre visuelle uttrykksformer.
Museets samlinger bygger på kunst som tilhørte Christiansands billedgalleri.
HD Radio

HD Radio er et  digitalt system for radiokringkasting. Systemet brukes i USA, Norge og Sveits.

Informasjon om systemet

HD Radio bruker FM-båndet til digitalradio. Systemet tillater at man kan sende både analogt og digitalt på samme FM frekvens. Det kan sendes inntil to kanaler digitalt i tillegg til det vanlige analoge FM signalet. HD radio er et lisensiert system fra iBiquity Digital Corporation. Som kringkaster kjøper man et ferdig digitalt radiosystem fra selskapet og det er ingen lisenskostnader for systemet.
HD-Radio benyttes på frekvens 98,7 i Oslo og det er Radio Nero som innehar konsesjonen. Foreløpig er det bare testing som pågår, men Norsk Lokalradioforbund anbefaler at systemet blir permanent innført i Norge. Innføring av HD radio på FM-båndet påvirker ikke DAB. DAB bruker andre frekvenser enn HD Radio og systemene kan benyttes samtidig.
MS «Vøringen» (1983)

M/S «Vøringen» er et motorskip bygget i 1983 for Hardanger Sunnhordlandske Dampskibsselskap.
Jiloan Hamad

Malmö FF

Hamad kom til Malmö FF fra BK Forward desember 2007. Han spilte første kamp i Allsvenskan 17. september 2008, da han kom inn for Jeffrey Aubynn i det 87. minutt da Malmö FF på bortebane tapte 0–4 mot IF Elfsborg. Han fikk et gjennombrudd i klubben sesongen etter, da han spilte 20 kamper og scoret to mål i serien. I 2010 konkurrerte han med Jimmy Durmaz om plassen på venstre midtbane. Hamas spilte 27 kamper denne sesongen, men startet kun i ti av kampene. I siste serierunde av 2010-sesongen scoret Hamad det avgjørende målet mot Mjällby AIF, og Malmö FF ble seriemestre.
I 2011 startet sesongen med skadeproblemer for Hamad. Han kom tilbake fra skadeproblemene, og ble et naturlig førstevalg til høyre midtbane etter at Guillermo Molins ble solgt i overgangsvinduet den sommeren. Hamad deltok i kvalifiseringen til gruppespillet i 2011/2012-utgaven av UEFA Champions League, og spilte i gruppespillet av UEFA Europa League 2011/2012 da Malmö FF ikke kvalifiserte seg til UEFA Champions League. Hamad forlenget i 2011 kontrakten med Malmö FF til over 2013-sesongen.
I 2012-sesongen spilte Hamad samtlige 30 kamper for Malmö FF i serien, scoret seks mål, og bar kapteinsbindet store deler av sesongen, som erstatter for Ulrich Vinzents, som hadde begrenset med spilletid. Sesongen etter ble Hamads første og eneste sesong for Malmö FF hvor han var kaptein. Han spilte 28 seriekamper for klubben denne sesongen, og scoret åtte seriemål. Han spilte også samtlige av klubbens kamper i kvalifiseringen til gruppespillet av UEFA Europa League 2013/2014, hvor han også scoret to mål. Malmö FF sikret seg seriemesterskapet i nest siste serierunde. Hamads siste kamp for Malmö FF var Svenska Supercupen 2013, hvor Malmö FF vant 3–2 mot IFK Göteborg.

TSG 1899 Hoffenheim

Det ble 30. oktober 2013 klart at Jiloan Hamad ville gå til Bundesliga-klubben 1899 Hoffenheim i en gratis overgang. Overgangen gikk gjennom 1. januar 2014, da det tyske overgangsvinduet ble åpnet, og Hamad signerte en kontrakt med varighet til 2017.

Standard Liège

Det ble sent i januar 20105 klart at Hamad var lånt ut til den belgiske Pro League Standard Liège for resten av 2014/2015-sesongen.

Sverige U21

Hamad spilte for, og i noen tilfeller var kaptein for, Sveriges U21-landslag. Den 7. september 2010 scoret Hamad en sen scoring da Sverige U21 slo Bulgarias U21-landslag på bortebane i kvalifiseringen til EM for U21-lag i 2011. Tidlig i 2011 avslørte Hamad i et intervju overfor den svenske nettsiden Svenska Fans av han hadde avslått et tilbud fra Aserbajdsjans daværende trener Berti Vogts om å spille for Aserbajdsjan.

Sverige

Hamad ble tatt ut til en treningstour med Sveriges landslag i januar 2011, og spilte sin første landslagskamp i løpet av treningstouren, mot Botswana 19. januar 2011. Også året etter ble Hamad tatt ut til touren, som har tradisjon for å ta med utvalgte spillere fra de skandinaviske fotballseriene. Hamad var tatt ut til en vennskapskamp mot England november samme år, men spilte ikke. Han ble igjen tatt ut til touren i 2013.
Torfinnsbu

Torfinnsbu Turisthytte (1060 moh.) er en DNT selvbetjent turisthytte som ligger ved Bygdins nordre bredd, i Vang kommune i Oppland fylke. I sommersesongen går båten MB «Bitihorn» fra Bygdin (stedet) innom Torfinnsbu som eneste stopp på vei over Bygdin (innsjøen) til Eidsbugarden.
Rich Veltrop

Rich Veltrop er en amerikansk plateprodusent og studiotekniker.
Rich Veltrop har jobbet som produsent siden 1993, blant annet i Los Angeles med produsenter og artister som Tom Petty, Ozzy Osbourne, Pink, Rage Against the Machine, System of a Down, Macy Gray og Kenny Loggins. I 2001 ble Rich partner med produsenten Sylvia Massy og skapte RadioStar Studios i Weed i California. Som medeier og sjefsprodusent, hjalp han Sylvia Massy å lage et platestudio med 5 rom. I løpet av sine 11 år hos RadioStar, jobbet Rich med mange band og artister fra hele verden. På jakt etter nye utfordringer flyttet Rich til Colorado og åpnet The Spot studios med sin mangeårige venn og bandkompis Glenn Sawyer i 2014. I Norge er han kjent for å produsere BigBang og norske Harmony Drive sitt debutalbum Metal Heads With Broken Hearts.
MS «Riskafjord II» (1864)

MS «Riskafjord II» sangtekst

Riskafjord 
Riskafjord kom seilande fra Hommersand til byn. 
Å for et syn, å for et syn.
Han Peder satt i mastå og strydde havragryn.
Å for et syn neri byn 
Eg ville vær med så eg gjekk om bord 
Heiste opp seilet og begynte å ro 
Folkå ner på kaien de stod der å lo 
Å for et syn neri byn. Havragryn
Kumatoeides

Utseende

Små (2,2 - 3,2 millimeter), korte og brede, blanke, ovale bladbiller.
Dekkvingene har åtte regelmessige punktrader, mellomrommene mellom dem er opphøyde.

Levevis

Både larvene og de voksne (imago) er planteetere.

Utbredelse

Artene er bare kjent fra Ny-Caledonia.
Jan Eliasson

Biografi

Jan Eliasson er født og oppvokst i Göteborg. Han var utvekslingsstudent i Indiana i USA 1957–58 og er utdannet i økonomi.
I 1965 ble han ansatt i det svenske utenriksdepartementet, og tjenestegjorde utenlands i blant annet Paris, Bonn og Washington. I perioden 1983–1987 var han sjef for utenriksdepartementets politiske avdeling.
1980–86 deltok han i FNs meklingsoppdrag i krigen mellom Iran og Irak. 1988–92 tjenestegjorde han som Sveriges FN-ambassadør i New York og fungerte blant annet som generalsekretærens personlige representant i Iran–Irak-konflikten. I 1994–99 var han kabinettsekretær i UD, og siden 2000 har han vært Sveriges ambassadør i Washington, D.C., i USA.
Tilholderlås

Tilholderlås eller innerdørslås er en låskasse som i hovedsak benyttes på innvendige dører i boliger eller andre steder hvor man ikke stiller krav om innbruddssikkerhet.
En tilholderlås leveres normalt med standardnøkkel som kan kjøpes uten restriksjoner, og har vanligvis en falle for dørvrider og en tynn reile for avlåsing.
Ved hjelp av en skrutrekker eller annet standard verktøy er det relativt enkelt å dirke opp en tilholderlås.
Branko Ilič

Klubbkarriere

Ilič startet sin fotballkarriere i den lokale klubben NK Olimpija Ljubljana, hvor han gikk gradvis gjennom akademiet før han fikk sin debut for klubben i 2003 mot FC Koper. Etter at Olimpija fikk økonomiske problemer forlot han klubben i januar 2005 og dro videre til NK Domžale, hvor han kun spilte i 18 måneder. I januar 2007 ble han lånt ut til spanske Real Betis, og ble samtidig den første sloveneren som spilte for klubben. Hans første kamp for Betis kom i kvartfinalen i den spanske cupen mot rivalen Sevilla FC.
Den 4. februar 2007 fikk han sin første seriekamp i La Liga mot Athletic Bilbao, hvor han blant annet bidro med målgivende pasning til Robert i 2-1-seieren. Etter å ha imponert for Betis gjennom vinteren og våren ble Ilič kjøpt opp av klubben for 1,5 millioner euro på sommeren 2007. Han fikk bare tre kamper under 2008/2009-sesongen, mye grunnet signeringen av SL Benficas Nélson, og klubben endte på nedrykksplass.
Den 6. september 2009 dro han videre på utlån til FC Moskva for ett år, men sent i januar 2010 ble han frigitt av Betis, noe som gjorde at lånekontrakten ble sagt opp. Den 10. mars signerte han under på en toårskontrakt med Lokomotiv Moskva.

Internasjonal karriere

Ilič fikk sin landslagsdebut for Slovenia den 18. august 2004 i en vennskapskamp mot Serbia og har siden spilt over 35 kamper for landet sitt. Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.
Flammen (album)

Flammen er et musikkalbum med Rune Larsen, utgitt i 1985. Albumet ble utgitt på nytt den 19. september 2005.
Ragwon

Administrativ inndeling

Fylket er delt inn i en ŭp (småby), en rodongjagu (arbeiderdistrikt) og 11 ri (landsby).
McMurdo Station

Historie

McMurdo ble senter for forskning og transport under det internasjonale geofysiske år et globalt samarbeidsprogram med 66 deltakende nasjoner som varte fra 1. juli 1957 til 31. desember 1958. Den 3. mars 1962 ble et kjernekraftverk startet opp på basen. Kraftverket PM-3A var bygget opp av moduler som ikke veide mer enn i overkant av 13 500 kilo hver, i tillegg til at størrelsen var slik at de kunne fraktes med Lockheed LC-130 (en ombygd variant av Lockheed Martin C-130 Hercules) fra den nærliggende flystripen på Williams Field. Strømmen som kraftverket produserte sparte store mengder diesel som ellers ville blitt brukt til å genere strøm. Kjernekraftverket ble demontert i 1972 og etter dette har dieselaggregater skaffet basen nødvendig strøm, blant annet til destillering av drikkevann. En plakett til minne om det første kjernekraftverket i Antarktis ble i 2010 oppført på lista over historiske steder og kulturminner i Antarktis.

Basen i dag

McMurdo er det største samfunnet i Antarktis, og basen inneholder over 100 bygninger med plass til 1 258 personer. Alt personell og utstyr som skal til Amundsen-Scott-basen på Sydpolen går igjennom McMurdo. Stasjonen er en moderne forskningsstasjon med havn, tre flystriper (hvorav to er sesongavhengige), en heliport, basen har også den eneste minibanken på kontinentet. Hoveddelen av arbeidet som gjøres på stasjonen er forskningsrelatert, men flesteparten av av beboerne er ikke forskere, men personell med støttefunksjoner innen blant annet logistikk, IT og vedlikehold.
Årlig blir 42 millioner liter drivstoff og fem millioner kilo med forsyninger og utstyr levert basen med båt. Lasten inkluderer post, bygningsmaterialer, lastebiler, traktorer, mat og vitenskapelig utstyr. Isbrytere fra United States Coast Guard bryter en kanal gjennom den islagte McMurdo-sundet slik at forsyningsskipene kan nå Winter Quarters Bay for lossing. I tillegg flys det inn noe forsyninger og ikke minst personell til Williams Field. Ulike frukt og grønnsaker blir dyrket på basen i et drivhus ved hjelp av hydroponi.
McMurdo Station ligger omtrent tre kilometer fra Scott Base, en newzealandsk forskningsstasjon. Hele området ligger i Ross Dependency som New Zealand hevder rett til, selv om denne retten ikke anerkjennes av de fleste land. De senere år har det vært en del kritikk mot basen på grunn av ulike byggeprosjekt, særlig i tilknytning til Sydpoltraversen fra basen til Sydpolen.